Urheilulliset ihmiset ympärilläni hoidattavat liikuntavammojaan jatkuvasti, mutta heidän elintapaansa pidetään esimerkillisenä.

Merkintöjä-palstalla (HS 16.6.) lainattiin Jari Ehrnroothin kolumnia ”Hyvinvointivaltio on tullut tiensä päähän” (Yle 11.6.): ”Terveyspolitiikassa jokaisen on otettava vastuu omista elintavoistaan ja niiden seurauksista. – – Jokainen alkoholin suurkuluttaja, tupakoitsija, ylipainoinen, liikuntaansa laiminlyövä huonoa elämää elävä henkilö tietää, että elintavoillaan hän sairastuttaa itseään ja siten ottaa ylimääräistä niiltä, jotka elävät vastuullista hyvää elämää.”